Afrika

Afrika je z přestrjenju wot 30 milionow km² a miliardu wobydlerjow druhi najwjetši kontinent na swěće. Płaći jako „kolebka čłowjestwa“, domizna jedneje z prěnich wysokich kulturow w Egyptowskej a bu w 19. lětstotku nimale dospołnje kolonizowana přez europske staty.

Mjezuje ze Srjedźnym morjom na sewjeru, z Čerwjenym morjom na sewjerowuchodźe, z Indiskim oceanom na wuchodźe a z Atlantiskim oceanom na zapadźe. Gibraltarski přeliw mjez afriskim Marokkom a europskej Španiskej je jenož 14 km šěroki. Najwyši dypk Afriki je Kibo w masiwje Kilimandźaro (5895 m) na sewjerowuchodźe Tansanije.

We wjetšinje afriskich krajow knježi chudoba; wulke towaršnostne problemy – wosebje južnje pusćiny Sahara – su hłód, snadnosć wody, rozšěrjeny HIV-wirus a korupcija.

W Africe rěči so nimale 2.000 wšelakich rěčow.

 Kraje 
Afrika wobsteji ze 54 njewotwisnych statow. Najwjetše kraje su po přestrjeni Algeriska, Demokratiska republika Kongo a Sudan a po ličbje wobydlerstwa Nigerija, Etiopiska a Egyptowska.

 20px Algeriska (stolica: Alžěr)
 20px Angola (Luanda)
 20px Benin (Porto Novo)
 20px Botswana (Gaborone)
 20px Burkina Faso (Ouagadougou)
 20px Burundi (Bujumbura)
 20px Centralnoafriska republika (Bangui)
 20px Čad (N’Djamena)
 20px Dźibuti (Dźibuti)
 20px Egyptowska (Kairo)
 20px Ekwatorialna Gineja (Malabo)
 20px Eritreja (Asmara)
 20px Etiopiska (Addis Abeba)
 20px Gabun (Libreville)
 20px Gambija (Banjul)
 20px Ghana (Accra)
 20px Gineja (Conakry)
 20px Gineja-Bissau (Bissau)
 20px Južna Afrika (Pretoria)
 20px Južny Sudan (Juba)
 20px Kamerun (Yaoundé)
 20px Kap Verde (Praia)
 20px Kenija (Nairobi)
 20px Komory (Moroni)
 20px Kongo, Demokratiska republika (Kinshasa)
 20px Kongo, republika (Brazzaville)
 20px Lesotho (Maseru)
 20px Liberija (Monrovia)
 20px Libyska (Tripolis)
 20px Madagaskar (Antananarivo)
 20px Malawi (Lilongwe)
 20px Mali (Bamako)
 20px Marokko (Rabat)
 20px Mauritius (Port Louis)
 20px Mawretanska (Nouakchott)
 20px Mosambik (Maputo)
 20px Namibija (Windhuk)
 20px Niger (Niamey)
 20px Nigerija (Abuja)
 20px Ruanda (Kigali)
 20px Sambija (Lusaka)
 20px São Tomé a Príncipe (São Tomé)
 20px Senegal (Dakar)
 20px Seychelle (Victoria)
 20px Sierra Leone (Freetown)
 20px Simbabwe (Harare)
 20px Słonowinowy pobrjóh (Yamoussoukro)
 20px Somalija (Mogadišu)
 20px Sudan (Khartum)
 20px Swaziska (Mbabane)
 20px Tansanija (Dodoma)
 20px Togo (Lomé)
 20px Tuneziska (Tunis)
 20px Uganda (Kampala)

Zwadnej teritorijej stej Zapadna Sahara a Somaliland.

Někotre eksteritorialne teritorije zwjetša europskich statow:

 Acory a Madeira (Portugalska)
 Ceuta a Melilla (Španiska)
 Kanary (Španiska)
 Réunion a Mayotte (Francoska)
 Britiski Indiskooceanski Teritorij
 Princ-Eduardowe kupy(z Marionowej kupu) (Južna Afrika)
 Sankt Helena (Zjednoćene kralestwo)
 Bouvetowa kupa (Norwegska)
 Heardowa kupa a Macdonaldowe kupy (Awstralska)

 Wotkaz 

*
Kategorija:Kontinenty